Provincia eclesiastica de Zaragoza

A provincia eclesiastica de Zaragoza ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Zaragoza, y cuatre diocesis sufraganias, as diocesis de Balbastro-Monzón, Tarazona, Teruel y Albarracín y Uesca.

A provincia eclesiastica de Zaragoza muga a lo norte con Francia y con a diocesi de Chaca perteneixent a la provincia eclesiastica de Pamplona y Tudela; a l'este con as diocesis d'Urchel y Leida en a provincia eclesiastica de Tarragona y con a diocesi de diocesi de Segorb-Castellón en a provincia eclesiastica de Valencia; a lo sud con as diocesis de Cuenca y Sigüenza-Guadalachara en a provincia eclesiastica de Toledo; y a l'ueste con a diocesi d'Osma-Soria en a provincia eclesiastica de Burgos y con l'archidiocesi de Pamplona y Tudela en a provincia eclesiastica de Pamplona y Tudela.

 Historia 
Restaurada en 1118 con a reconquiesta d'a ciudat de Zaragoza por o rei Alifonso I d'Aragón, a diocesi de Zaragoza se convertió en archidiocesi o 18 de chulio de 1318 con o bispe y dimpués arcebispe Pero López de Luna, qui consiguió que lo Papa Chuan XXII deseparase la diocesi de l'archidiocesi de Tarragpna a la que dica l'inte perteneixeba y la puyase en a categoría d'archidiocesi. En ixe momento pasoron a pender de l'archidiocesi as diocesis de Uesca, Tarazona, Segorb-Albarracín, Pamplona y Calagorra.

Cuan en 1574 se creyó l'archidiocesi de Burgos (que dica ixe momento no yera so que una diocesi) y la provincia eclesiastica de Zaragoza perdió las diocesis de Calagorra y Pamplona, que s'adhibioron a Burgos. D'atra man, en 1571 se creyoron as diocesis de Chaca y Monzón y en 1577 la diocesi de Teruel, a la vegada que la diocesi de Segorb-Albarracín se deseparaba en dos: a Segorb que pasó a pender d'a provincia eclesiastica de Valencia y la diocesi d'Albarracín (que tiempos dimpués s'adhibió a la de Teruel).

En o sieglo XIX se restauró l'archidiocesi de Pamplona y d'a suya provincia eclesiastica (provincia eclesiastica de Pamplona) pasoron a pender as diocesis de Tudela y Chaca.

Un cambio important s'escaició en os anyos 1990, cuan cuantas parroquias d'a diocesi de Leida se deseparoron d'ista, adhibindo-se a la diocesi de Balbastro-Monzón.

 Seus d'a provincia eclesiastica de Zaragoza 
As seus d'a provincia eclesiastica de Zaragoza son as siguients:

 Seu Advocación Ciudat Diocesi Seu d'o Salvador de Zaragoza O Salvador Zaragoza Archidiocesi de Zaragoza Seu d'o Salvador d'Albarracín O Salvador Albarracín Diocesi de Teruel y Albarracín Seu de Santa María de l'Asumpción de Balbastro Asumpción de Nuestra Sinyora Balbastro Diocesi de Balbastro-Monzón Seu de Santa María d'o Romeral de Monzón Santa María d'o Romeral Monzón Diocesi de Balbastro-Monzón Seu de Nuestra Sinyora d'a Huerta de Tarazona Nuestra Sinyora d'a Huerta Tarazona Diocesi de Tarazona Seu de Santa María de Teruel Santa María Teruel Diocesi de Teruel y Albarracín Seu de Santa María de Uesca Santa María Uesca Diocesi de Uesca Basilica de Nuestra Sinyora d'o Pilar de Zaragoza Nuestra Sinyora d'o Pilar Zaragoza Archidiocesi de Zaragoza(títol honorifico)

 Se veiga tamién 
 Lista de bispes y arcebispes de Zaragoza.
 Lista de bispes d'Albarracín.
 Lista de bispes de Balbastro-Monzón.
 Lista de bispes de Chaca.
 Lista de bispes de Tarazona.
 Lista de bispes de Teruel.
 Lista de bispes de Teruel y Albarracín.
 Lista de bispes de Uesca.

 Vinclos externos 

Categoría:Conferencia Episcopal Espanyola
Zaragoza
Categoría:Relichión en Aragón